Kevadpühad! Meil kodus peidetakse juba helekollaste tibudega kaarte emmele, vanaemadele .... Siit sealt leian värvilise sulekese ... õhus on ootust!        Kahvatukollase paneb särama siidiga kaetud nööp. Koos valge kandiga toob meelde ajad, mil beebidel olid sellised sipupüksid.        Minu valge puuvillane kootud suvetop oli oma aja ära elanud. Aga muster on ju ilus! Käärid sisse ja topist saab kleidike! Passeosa on Balti jaama turult toodud kroonisest kampsikust. Sai  kleidike 2-3 aastele piigale. Parasjagu pidulik ja samas kevadsuvine.    Mulle meeldib väga Ira poolt välja mõeldud lahendus, et paksust lõngast alumise osa ülaäär sai külge valge kandi ja on nüüd õmmeldud passe peale. Nii ei jäänud pahemale poole paksu õmblusvaru.    Sellise kleidikese võib valmis teha ka ilma õmblusmasinata! Vaja ainult alumise tüki silmad vardalr koguda ja maha kududa ning passe võib külge kas kududa või heegeldada sbvivast lõngast. Nii saab enda veidi vanamoelise  topi ilma täiesti üles harutama uuesti kasutusele võtta.